V dohode o obchode a spolupráci uzavretej medzi EÚ a Spojeným kráľovstvom sa stanovujú preferenčné opatrenia v oblastiach ako obchod s tovarom a so službami, digitálny obchod, duševné vlastníctvo, verejné obstarávanie, letectvo a cestná doprava, energetika, rybolov, koordinácia sociálneho zabezpečenia, presadzovanie práva a justičná spolupráca v trestných veciach, tematická spolupráca a účasť na programoch Únie. Základom sú ustanovenia zabezpečujúce rovnaké podmienky a dodržiavanie základných práv.

Právne základy v Zmluve o fungovaní Európskej únie sú tie, ktoré upravujú oblasti, v ktorých môže vzniknúť postup urovnávania sporov, a to:

Únia by preto mala zaujať pozíciu, ktorou sa podporí prijatie rozhodnutia Rady pre partnerstvo podľa článku 752 ods. 1 dohody o obchode a spolupráci, ktorým sa vyhotoví zoznam osôb, ktoré sú ochotné a schopné zastávať funkciu rozhodcu podľa dohody, a to v súlade s návrhom rozhodnutia pripojeným k tomuto návrhu.

Na základe svojich návrhov by sa Únia a Spojené kráľovstvo mali spoločne dohodnúť na

5.Uverejnenie pripravovaného aktu

Keďže účelom rozhodnutia Rady pre partnerstvo je zostaviť zoznam osôb, ktoré sú ochotné a schopné pôsobiť ako členovia rozhodcovských súdov podľa dohody o obchode a spolupráci, je vhodné uverejniť toto rozhodnutie Rady pre partnerstvo po jeho prijatí v Úradnom vestníku Európskej únie.

2022/0366 (NLE)

Návrh

ROZHODNUTIE RADY

o pozícii, ktorá sa má zaujať v mene Európskej únie v Rade pre partnerstvo zriadenej Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej, pokiaľ ide o prijatie rozhodnutia, ktorým sa zostavuje zoznam osôb, ktoré sú ochotné a schopné pôsobiť ako členovia rozhodcovského súdu podľa dohody



RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 2, článok 91 ods. 1, článok 100 ods. 2, článok 173 ods. 3, článok 182 ods. 5, článok 188, článok 189 ods. 2 a článok 207 ods. 2 v spojení s jej článkom 218 ods. 9,

so zreteľom na návrh Európskej komisie,

keďže:

(1)Dohoda o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (ďalej len „dohoda o obchode a spolupráci“) bola uzavretá rozhodnutím Rady (EÚ) 2021/689 a nadobudla platnosť 1. mája 2021.

(2)Podľa článku 752 ods. 1 dohody o obchode a spolupráci má Rada pre partnerstvo zostaviť zoznam osôb, ktoré sú ochotné a schopné zastávať funkciu členov rozhodcovského súdu. Tento zoznam by mali tvoriť tri čiastkové zoznamy: a) jeden čiastkový zoznam osôb zostavený na základe návrhov Únie; b) jeden čiastkový zoznam osôb zostavený na základe návrhov Spojeného kráľovstva; a c) čiastkový zoznam osôb, ktoré nie sú štátnymi príslušníkmi žiadnej zo zmluvných strán a ktoré budú plniť funkciu predsedu rozhodcovského súdu.

(3)Každý čiastkový zoznam by mal obsahovať najmenej päť osôb.

(4)Podľa článku 741 ods. 2 dohody o obchode a spolupráci by všetci rozhodcovia mali byť osoby, ktorých nezávislosť je nespochybniteľná, ktoré majú kvalifikáciu požadovanú na vymenovanie do vysokého súdneho úradu vo svojich príslušných krajinách alebo ktoré sú uznávanými odborníkmi v oblasti práva. Mali by mať preukázateľné odborné znalosti z práva a medzinárodného obchodu vrátane osobitných oblastí, na ktoré sa vzťahuje prvý okruh hláv I až VII, hlava VIII kapitola 4, hlavy IX až XII alebo druhá časť šiesteho okruhu, alebo z práva a inej oblasti, na ktorú sa vzťahuje dohoda o obchode a spolupráci alebo akákoľvek doplnková dohoda, a v prípade predsedu aj skúsenosti s postupmi urovnávania sporov.

(5)V súlade s článkom 752 ods. 3 dohody o obchode a spolupráci uvedený zoznam nemá zahŕňať osoby, ktoré sú členmi, úradníkmi alebo ostatnými zamestnancami inštitúcií Únie, vlády členského štátu alebo vlády Spojeného kráľovstva.

(6)Na základe návrhov Únie a Spojeného kráľovstva by sa Rada pre partnerstvo mala dohodnúť na čiastkovom zozname ôsmich osôb na pozíciu predsedu rozhodcovského súdu a na dvoch čiastkových zoznamoch šiestich osôb na pozíciu členov rozhodcovského súdu.

(7)Stanovenie pozície, ktorá sa má zaujať v mene Európskeho spoločenstva pre atómovú energiu v Rade pre partnerstvo, pokiaľ ide o záležitosti, na ktoré sa vzťahuje Zmluva o založení Európskeho spoločenstva pre atómovú energiu, je predmetom samostatného postupu.

(8)Je vhodné stanoviť pozíciu, ktorá sa má v mene Únie zaujať v Rade pre partnerstvo,

PRIJALA TOTO ROZHODNUTIE: